section_heading: Povijest
paragraph_text: Godine 1974. ponovo je porasla moć Angmara i potkraj zime Kralj-vještac oborio se na Arthedain. Osvojio je Fornost i protjerao većinu preostalih Dunedaina preko rijeke Lunea; među njima su bili i kraljevi sinovi. Godinu nakon toga na sjever je s vojskom došao u pomoć gondorski kraljević Eärnur, ali za sjeverno kraljevstvo prekasno. Njegova je vojska s pomoću preostalih Dunedaina, postrojbe hobitskih strijelaca i vilenjaka pod Glorfindelom uništila Angmar, ali je Kralj-vještac pobjegao u Mordor. U to je vrijeme Glorfindel prorekao da Kralj-vještac neće poginuti od ruke čovjeka, što se u bitci na Pelennorskim poljima i obistinilo jer su ga tek nakon više od tisuću godina kasnije usmrtili Eowyn i Merry.<ref>Kralj-vještac iz Enciklopedije Arde